BG
L 205/66
Официален вестник на Европейския съюз
5.8.2022 г.
3. посочващ всички повторни разследвания, необходими за доказване на проектното съответствие за ремонт и засегнатите от проекта за ремонт области с основанието за типово сертифициране и приложимите изисквания за опазване на околната среда, включено чрез препратка в типовия сертификат или допълнителния типов сертификат, според случая; 4. посочващ всички предлагани изменения в основанието за типово сертифициране, включени чрез препратка в типовия сертификат или допълнителния типов сертификат, според случая; 5. определящ конкретно дали сертификационните данни са или ще бъдат изготвени изцяло от заявителя или въз основа на договореност със собственика на данните за типово сертифициране.
21L.A.206
Доказване на съответствие
а) Заявителят за одобрение на проект за значителен ремонт доказва съответствие с основанието за типово сертифициране и приложимите изисквания за опазване на околната среда, определени и съобщени на заявителя от Агенцията съгласно точка 21L.Б.201, и представя на Агенцията начините, по които е доказано това съответствие.
б) Заявителят за одобрение на проект за значителен ремонт предоставя на Агенцията записана обосновка на начините за постигане на съответствие в документите за съответствие съгласно плана за доказване на съответствието. в) При извършване на изпитвания и инспекции за доказване на съответствие съгласно буква а) заявителят трябва да е проверил и документирал тази проверка, преди да извърши каквото и да е изпитване.
1. за изпитвания образец: i)
че материалите и процесите отговарят адекватно на спецификациите за предлагания типов проект;
ii) че съставните части на продукта отговарят адекватно на чертежите в предложения типов проект; iii) че производствените процеси, конструкцията и монтажът отговарят адекватно на посочените в типовия проект; и 2. че изпитвателното и измервателното оборудване, използвано при теста, е адекватно за целите на теста и е надлежно калибровано.
г) Полетното тестване с цел получаване на одобрение на проект за значителен ремонт се извършва в съответствие с методите за такова полетно тестване, уточнени от Агенцията.
Заявителят извършва всички полетни тестове, необходими за определяне на съответствието с приложимото основание за типово сертифициране и приложимите изисквания за опазване на околната среда.
д) Заявителят за одобрение на проект за значителен ремонт разрешава на Агенцията: 1. да преглежда всякакви данни и информация, имащи отношение към доказването на съответствие; 2. да наблюдава или провежда всякакви тестове или проверки, извършвани за целите на доказването на съответствие; и 3. ако тя сметне за необходимо, да извърши физическа инспекция на ремонтирания продукт, за да провери съответствието на проекта с основанието за типово сертифициране и приложимите изисквания за опазване на околната среда.
е) След приключване на доказването на съответствие заявителят декларира пред Агенцията, че: 1. е доказал съответствие с основанието за типово сертифициране и приложимите изисквания за опазване на околната среда, определени и съобщени на заявителя от Агенцията в съответствие с точка 21L.Б.201, съгласно плана за доказване на съответствието; и 2. не са установени особености или характеристики, които правят продукта с проект за ремонт опасен или екологично несъвместим за целите, за които се иска сертифициране.